
Приключи изпълнението на проект „Учим и творим днес, за да успеем утре”

През м. април 2022 г. успешно приключи изпълнението на проект „Учим и творим днес, за да успеем утре“ по Процедура:  BG05M2OP001-3.013 МИГ „Дряново- Трявна – в сърцето на Балкана“ - Осигуряване на достъп до качествено образование в малките населени места и в трудно достъпните райони в общините Дряново и Трявна 
Проектът е съвместна инициатива на ДГ „Детелина“ – Дряново и партньор – Фондация „Национален център за борба с бедствия и аварии“.
В резултат на упоритата работа на екипите за управление и изпълнение на проекта, през 24 месечния период бяха реализирани следните дейности:

В ДГ „Детелина“  бяха сформирани общо 6 клуба и танцови формации, в които са обхванати 121 деца, от които 38 са от етноси, различни от българския.

· Клуб „ Измислици-премислици“  - обхванати общо 38 деца, от които 14 от ромския етнос.
По интерактивен начин чрез драматизации, работа с кукли, децата работиха върху литературни творби и се занимаваха с актьорско майсторство, сценична реч, сценична пластика и други инструменти за овладяването на актьорската професия. Развиха полезни умения, като правоговор, дикция, интонация, въображение, съобразителност. Чрез сценичните си изяви  успяха да развият творческите заложби и да изградят актьорски умения. Децата, включени в клуба показаха своите постижения в драматизацията на детската приказка:  Вълкът и седемте козлета, Червената шапчица, музикалната драматизация „Дядо Коледа е тук“ и много други.


· Танцова формация „Цветна детелина“  - с 2 групи

В първата група – „Мажоретен състав“ бяха обхванати 22 деца.
Децата от танцовата формация добиха представа за друг вид музикално-сценично изкуство. Бяха запознати с мажоретното изкуство и с основните атрибути за мажоретните танци.  Разучиха основни стъпки и фигури за мажоретни танци. Затвърдиха  уменията  за ориентиране в посоките.
Организирани бяха 176 бр. музикални импровизации и музикални игри. Закупени 20  бр. мажоретни костюми, с които се представиха на заключителния онлайн концерт.

Във втората група – „Танцов състав“, децата се потопиха в магията на народните танци. Във формацията  бяха включени 29 деца. 
Формиран бе интерес към народното творчество и музикално танцово изкуство. Чрез проведените 191 занимания,  децата се потопиха в българските народни традиции и обичаи, запознаха се с елементите на българската народна носия – мъжка и женска, разучиха основни стъпки на български хора и различни танци.
На заключителния онлайн концерт се представиха  с невероятното изпълнение на „Танц за България“ и „Ръченица“.

· Клуб „Спортисти-туристи“-  с 2 групи   
В първата група бяха обхванати 33 деца.
Проведените 184 занимания допринесоха за овладяването на базисни знания, свързани с физическото възпитание и спорта, за укрепването на здравето и формирането на положителни нагласи за здравословен начин на живот, както и за обогатяването на двигателната култура на децата. Осигуриха се възможности за утвърждаване на чувството за разбирателство между децата в едно мултикултурно общество, за изразяване на толерантност и уважение. 

Във втората група бяха включени 19 деца.
В резултат на проведените инициативи, децата развиха двигателните качества в подвижни и народни игри, както и чувството за ритъм в музикални подвижни игри. Взеха участие като пешеходци в движението по пътищата, придобиха умения за безопасно придвижване по улицата, развитие на устойчивостта на вниманието и наблюдателността. Проведоха три похода до близки местности, като формираха представи и умения за безопасно групово придвижване и прилагане на двигателни умения в подвижни игри сред природата.

· Клуб „Родолюбие“
Създаде у децата чувство за принадлежност и придобиване на знания за родния край и за България. Чрез проведените 186 занимания, 72 деца формираха гражданско съзнание, поведение и приобщаване към общочовешките и национални ценности в Дряново и нашата родина.  Проведени бяха  20 посещения до исторически и културни забележителности на родния град - Исторически музей "Колю Фичето",  Църква "Свети Никола", Часовникова кула, паметници, мостът на Колю Фичето. Чрез различни презентации бяха запознати с много исторически и културни паметници в страната. Бяха разучени много песни за България, които изпълняваха с желание и любов.

В изпълнение на Дейност 3  Работа със семействата от маргинализирани общности, включително ромите , бе проведена  индивидуална и групова работа с проблемни родители, които възпрепятстват децата си от редовно посещение на детскатa градинa от различен етнически произход. Бяха назначени психолог и експерт образователни дейности. Проведени бяха … бр. Родителски форуми, на които експертите, заедно с родителите обсъдиха и подкрепиха нагласите и възможностите на родителите за по-активно участие във възпитанието на техните деца, с цел създаване на ефективен модел на сътрудничество.  

В резултат на реализираните дейности по проекта, бяха постигнати следните резултати: 
· Осигурени условия за успешно изпълнение на проекта
· Осигурена визуализация и публичност по проекта, в съответствие с изискванията на Единния наръчник на бенефициента за прилагане правилата за информация и комуникация 2014-2020 г.
· Обхванати 121 бр. деца и техните семейства в реализиране дейностите на проекта
· Осигурен равен достъп до образование на всички деца и ученици, в т.ч. от етническите малцинства;   
· Включени родители във възпитателния процес;
· Създадени условия за успешна социализация на децата от маргинализирани общности, включително роми
· Засилена мотивация на деца и родители за участие в образователния процес.

Проект „Учим и творим днес, за да успеем утре” Договор № BG05M2OP001-3.013-0001-C01, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

